De vanlige flymotorene for småfly har et lavt turtall, kortere slaglengde og større sylinderdiameter enn bilmotorer. De er bygget for å gå med fullt gasspådrag og dermed med nær fullt kraftuttak mesteparten av tiden. Dette gir større krav til kjøling og krefter i motorens strukturer. Det lave turtallet er gunstig for å kunne drive en propell direkte uten reduksjonsgir. På mange mikrofly er motorene bygget annerledes, så på dem er det langt mer vanlig med reduksjonsgir mellom motor og propell.